Tordenvejr kan give en halv måneds regn på en halv dag.

Onsdag vil mange sikkert vågne til lyden af torden, når et kraftigt regnvejr i løbet af natten bevæger sig op over Danmark fra syd. Uvejret vil særligt ramme den centrale og østlige del af Danmark, hvor der nogle steder vil komme op mod en halv måneds regn. Normalt falder der 66 millimeter på en hel juli, og på det sydøstlige Sjælland vil der kunne falde mellem 30 og 40 millimeter. Ud over store mængder regn vil der være torden og formentlig også hagl. I løbet af formiddagen stilner vejret af i øst, og først på eftermiddagen kan der komme byger, som igen kan være med torden, særligt i den nordlige del af Jylland. Efter klokken 15 skifter det, og så står den på mere behageligt vejr med tørvejr, solskin og op til 22 grader.